“O‘zkomnazorat” rahbari ishdan olindi. Telegram, YouTube va boshqa ijtimoiy tarmoqlarga ulanish tiklanadi

O‘zbekiston bosh vaziri Abdulla Aripovning qaroriga asosan Axborotlashtirish va telekommunikatsiyalar sohasida nazorat bo‘yicha davlat inspeksiyasi (“O‘zkomnazorat”) boshlig‘i G‘olibsher Ziyayev noto‘g‘ri va kelishilmagan xatti-harakatlari uchun egallab turgan vazifasidan chetlatildi. Bu haqda bosh vazir matbuot xizmati “Daryo”ga ma’lum qildi.
“Hukumat ko‘rsatmasiga asosan ‘O‘zkomnazorat’ tomonidan bir yoqlama, uzoqni o‘ylamay qilingan harakat haqida Prezident xabar topdilar. O‘ylaymanki, tez orada barcha tarmoqlarga ulanish tiklanadi”, — deya xabar berdi Prezident matbuot kotibi Sherzod Asadov.